CELEX: 32015R0374
Language: lt
Date: 2015-03-06 00:00:00
Title: 2015 m. kovo 6 d. Tarybos reglamentas (ES) 2015/374, kuriuo iš dalies keičiamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje

7.3.2015   
            
            
               LT
            
            
               Europos Sąjungos oficialusis leidinys
            
            
               L 64/8
            
         TARYBOS REGLAMENTAS (ES) 2015/374
   2015 m. kovo 6 d.
   kuriuo iš dalies keičiamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2011 m. vasario 28 d. Tarybos sprendimą 2011/137/BUSP dėl ribojamųjų priemonių atsižvelgiant į padėtį Libijoje (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (ES) Nr. 204/2011 (2) įgyvendinamos tam tikros Sprendime 2011/137/BUSP numatytos priemonės;
            
         
               (2)
            
            
               2014 m. rugpjūčio 27 d. Jungtinių Tautų Saugumo Taryba (JT ST) priėmė Rezoliuciją 2174 (2014), kuria buvo išplėstas turto įšaldymo priemonių, nustatytų JT ST rezoliucijos 1970 (2011) 22 punkte ir JT ST rezoliucijos 1973 (2011) 23 punkte, taikymas;
            
         
               (3)
            
            
               2014 m. spalio 20 d. Taryba priėmė Sprendimą 2014/727/BUSP (3), kuriuo, atsižvelgiant į JT ST rezoliuciją 2174 (2014), leidžiama įtraukti į sąrašą į Sprendimo 2011/137/BUSP III priedo taikymo sritį patenkančius asmenis ir subjektus, nurodytus Sankcijų komiteto. Sprendimu (BUSP) 2015/382 (4) Taryba nusprendė išplėsti papildomų kriterijų taikymo sritį, įtraukdama į ją asmenis ir subjektus, kurie nėra Sankcijų komiteto sąraše, bet atitinka tuos pačius kriterijus;
            
         
               (4)
            
            
               šis dalinis pakeitimas patenka į Sutarties taikymo sritį, todėl siekiant jį įgyvendinti, visų pirma – užtikrinti, kad ekonominės veiklos vykdytojai visose valstybėse narėse jį taikytų vienodai, būtina imtis reguliavimo veiksmų Sąjungos lygiu;
            
         
               (5)
            
            
               todėl Reglamentas (ES) Nr. 204/2011 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 204/2011 6 straipsnio 2 dalis pakeičiama taip:
   
      „2.   Į III priedą įtraukiami į II priedo sąrašą neįtraukti fiziniai ar juridiniai asmenys, subjektai ir organizacijos:
      
                  a)
               
               
                  kurie yra prisidėję ar bendrininkavę nurodant vykdyti žmogaus teisių pažeidimus Libijoje, juos kontroliavę ar kitaip juos valdę, be kita ko, dalyvavę ar bendrininkavę planuojant ar vykdant tarptautinę teisę pažeidžiančius išpuolius prieš civilius gyventojus ir gamybos įrenginius, įskaitant apšaudymą iš oro, jiems vadovaujant ar nurodant juos vykdyti;
               
            
                  b)
               
               
                  kurie pažeidė arba padėjo pažeisti JT ST rezoliucijos 1970 (2011) ar JT ST rezoliucijos 1973 (2011) arba šio reglamento nuostatas;
               
            
                  c)
               
               
                  kurie dalyvauja veiksmuose arba remia veiksmus, keliančius grėsmę Libijos taikai, stabilumui ar saugumui arba trukdančius sėkmingai baigti politinės Libijos pertvarkos procesą, be kita ko:
                  
                              i)
                           
                           
                              planuoja ir atlieka veiksmus arba vadovauja veiksmams, kuriais pažeidžiama taikoma tarptautinė žmogaus teisių srities teisė ar tarptautinė humanitarinė teisė arba kurie laikomi žmogaus teisių pažeidimais, Libijoje;
                           
                        
                              ii)
                           
                           
                              planuoja ir vykdo išpuolius arba vadovauja išpuoliams prieš oro, sausumos ar jūrų uostus Libijoje, Libijos valdžios institucijas ar objektus arba Libijoje veikiančias užsienio atstovybes;
                           
                        
                              iii)
                           
                           
                              teikia paramą ginkluotoms grupuotėms ar nusikaltėlių tinklams neteisėtai naudodami žalią naftą ar kitus gamtos ištekliais Libijoje arba
                           
                        
            
                  d)
               
               
                  II ar III prieduose nurodytų fizinių ar juridinių asmenų, subjektų ar organizacijų vardu, jų pavedimu ar jiems vadovaujant veikiantys arba jiems nuosavybės teise priklausantys ar jų kontroliuojami fiziniai ar juridiniai asmenys, subjektai ar organizacijos.“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 6 d.
      
         
            Tarybos vardu
         
         
            Pirmininkas
         
         K. GERHARDS
      
   
   
      (1)  OL L 58, 2011 3 3, p. 53.
   
      (2)  2011 m. kovo 2 d. Tarybos reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje (OL L 58, 2011 3 3, p. 1).
   
      (3)  2014 m. spalio 20 d. Tarybos sprendimas 2014/727/BUSP, kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje (OL L 301, 2014 10 21, p. 30).
   
      (4)  2015 m. kovo 6 d. Tarybos sprendimas (BUSP) 2015/382, kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje (žr. šio Oficialiojo leidinio p. 38).